Wonten ing Pulo Sambu, wonten satunggaling bangunan ingkang dipunsebat Sambu Ria. Sambu ria punika kala rumiyin dipun ginakaken kagge papan nggelar wayang gambar, utawi kados bioskop kanthi layar tancep. Dene layar ingkang dipunginakaken wonten ing gedung punika inggih bangunan tembok ipun. Wonten ing ppan punika ugi asring dipunginakaken kangge papan nggelar rapat koordinasi menawi badhe dipun adani latiyan gabungan penanggulangan lisah sesarengan kaliyan Singapura. Menawi sak punika, gedung Sambu Ria punika taksih dipun ginakaken warga kangge papan karaoke ing pungkasaning peken utawi dipun ginakaken ugi kangge papan resepsi nikahanipun warga Sambu. Kejawi wontenipun bangunan Sambu Ria, ing Pulo Sambu punika ugi wonten tilaran sajarah kados makam Bugis. Makam Bugis punika wujudipun sampun usang, kucel sanget saha sampun dangu kawontenanipun. Makam Bugis punika dipun damel saking watu pualam, kados nisan ingkang wonten ing Pulo Penyengat Indera Sakti.